Document ID: 31992R2070

ΚΑΝΟΝΙΣΜΟΣ (ΕΟΚ) αριθ. 2070/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού (ΕΟΚ) αριθ. 3493/90 για τον καθορισμό των γενικών κανόνων σχετικά με τη χορήγηση της πριμοδότησης στους παραγωγούς προβείου και αιγείου κρέατος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989, για την κοινή οργάνωση των αγορών στον τομέα του προβείου και αιγείου κρέατος (1), και ιδίως το άρθρο 5 παράγραφος 8,
την πρόταση της Επιτροπής (2),
Εκτιμώντας:
ότι οι έννοιες "επιλέξιμες προβατίνες" και "επιλέξιμη αίγα" που προβλέπονται από τον κανονισμό (ΕΟΚ) αριθ. 872/84 του Συμβουλίου της 31ης Μαρτίου 1984 για τη θέσπιση γενικών κανόνων σχετικά με την χορήγηση πριμοδότησης υπέρ των παραγωγών προβείου κρέατος και την κατάργηση του κανονισμού (ΕΟΚ) αριθ. 2643/80 (3), πρέπει να επαναπροσδιοριστούν λόγω των δυσκολιών ελέγχου που δημιουργούν- ότι, λόγω των διοικητικών δυσκολιών των σχετικών με την επεξεργασία των νέων ορισμών, ο κανονισμός (ΕΟΚ) αριθ. 3493/90 του Συμβουλίου της 27ης Νοεμβρίου 1990 για τον καθορισμό των γενικών κανόνων σχετικά με τη χορήγηση της πριμοδότησης στους παραγωγούς προβείου και αιγείου κρέατος (4) προβλέπει ότι θα συνεχίσουν να ισχύουν για τις πριμοδοτήσεις που θα καταβάλλονται στο πλαίσιο της περιόδου εμπορίας 1991-
ότι τα μέτρα που αποφασίζονται με βάση τον κανονισμό (ΕΟΚ) αριθ. 2069/92 του Συμβουλίου της 30ής Ιουνίου 1992 για την τροποποίηση του κανονισμού (ΕΟΚ) αριθ. 3013/89 (5), και ιδίως τα μέτρα τα σχετικά με τον καθορισμό των ορίων που εφαρμόζονται μεμονωμένα για την χορήγηση της πριμοδότησης, συμβάλλουν στο να ξεπεραστούν οι προαναφερθείσες δυσκολίες και επιτρέπουν τη διατύπωση σχετικά απλών ορισμών οι οποίοι δύνανται να εξασφαλίσουν, με τρόπο που ελέγχεται εύκολα, τη λήψη υπόψη των ζώων τα οποία προορίζονται για την παραγωγή προβείου κρέατος-
ότι, για λόγους καλής διοικητικής διαχείρισης, θα πρέπει να ισχύσουν οι νέοι ορισμοί μόνον από την έναρξη της περιόδου εμπορίας 1993 και να διατηρηθεί συνεπώς, για την περίοδο εμπορίας 1992, η ισχύς των ορισμών που προβλέπονται από τον κανονισμό (ΕΟΚ) αριθ. 872/84-
ότι θα πρέπει κατά συνέπεια να τροποποιηθεί ο κανονισμός (ΕΟΚ) αριθ. 3493/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3493/90 τροποποιείται ως εξής:
Στο άρθρο 1 πρώτο εδάφιο, προστίθενται τα ακόλουθα σημεία:
"4. επιλέξιμη προβατίνα: όλα τα θηλυκά του είδους των προβατοειδών τα οποία έχουν γεννήσει τουλάχιστον μία φορά ή έχουν ηλικία μεγαλύτερη του ενός χρόνου.
5. επιλέξιμη αίγα: όλα τα θηλυκά του είδους των αιγοειδών που έχουν γεννήσει τουλάχιστον μία φορά ή έχουν ηλικία μεγαλύτερη του ενός χρόνου."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 σημείο 1 εφαρμόζεται για τις πριμοδοτήσεις που καταβάλλονται για τη νέα περίοδο εμπορίας 1993 και τις επόμενες περιόδους.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Ιουνίου 1992.

Labels: 17
6